recursal/SuperWikiNEXT-32B huggingface dataset:
**Anegada** er ei øy i det britiske oversjøiske territoriet De britiske Jomfruøyer i Karibia. Vest for øya ligger Anegadapassasjen, et havstykke som forbinder Atlanterhavet og Det karibiske hav.

Anegada er i areal den nest største av øyene som utgjør De britiske Jomfruøyer. Den 39 km² store øya er dannet av korall og kalkstein. Den er flat, har et tynt jordlag og er tørr. Øya får lite nedbør, 890–1016 mm per år.

Iguanarten *Cyclura pinguis*, som en gang var utbredt på flere øyer i området, lever på Anegada. Arten er kritisk truet.

Kysten består nesten helt av sandstrand, noen steder brutt av klipper og mangrove (*Rhizophora mangle*). På vestsiden av øya er det sanddyner og saltvannsvåtmark. Anegada er omgitt av et av de største sammenhengende korallrevene i Karibia, Horseshoe Reef. Det dekker et areal på 133 km².

Ved folketellingen i 2010 hadde øya 285 innbyggere, tilsvarende 1 % av territoriets befolkning. Største tettsted er The Settlement på sørkysten av øya. Turisme og fiske er viktige næringsveger.

Referanser
----------

1. 1 2  «Anegada», *Encyclopaedia Britannica*. Lest 24. mars 2019
2. ↑  Shannon Gore: «Introduction to Reefs and Shorelines of the British Virgin Islands», i Charles R.C. Sheppard (red.): *Coral Reefs of the United Kingdom Overseas Territories*, Springer, 2013, s. 27.
3. ↑  «Anegada rock iguana» Arkivert 4. august 2018 hos Wayback Machine. International Iguana Foundation. Lest 24. mars 2019.
4. ↑  Gore 2013, s. 28–29.
5. ↑  Gore 2013, s. 31.
6. ↑  *Virgin Islands 2010 Population and Housing Census Report*, s. 6.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GeoNames
 |
| Medaljeoversikt |
| --- |
| Konkurrerte for Russlands flagg Russland |
| Langrenn / Skiskyting |
| Paralympiske vinterleker |
| Gull | 2014 Russlands flagg Sotsji |  4x2,5 km langrenn |
| Gull | 2014 Russlands flagg Sotsji |  12,5 km skiskyting |
| Sølv | 2014 Russlands flagg Sotsji |  10 km skiskyting |
| Sølv | 2014 Russlands flagg Sotsji |  6 km skiskyting |
| Bronse | 2014 Russlands flagg Sotsji |  12 km langrenn |
| Para-VM |
| Bronse | 2013 Sveriges flagg Sollefteå |  Skiskyting, 10 km  |

**Svetlana Igorevna Konovalova** (russisk: Светлана Игоревна Коновалова; født 10. februar 1990) er en russisk funksjonshemmet idrettsutøver. Hun konkurrerer i langrenn og skiskyting i klassen for sitteski.

Idrettskarriere
---------------

Ripa fikk én medalje ved VM i langrenn og skiskyting for funksjonshemmede 2013 i Sollefteå i Sverige. Hun fikk bronse på 10 km skiskyting, der hun for øvrig kom på 5.-plass på 6 km og 7.-plass på 12,5 km. I langrenn kom hun på 6.-plass på 5 km, 7.-plass på sprinten og 9.-plass på 10 km. 

Hun vant 12,5 km skiskyting ved Paralympiske vinterleker 2014 i Sotsji i Russland, og deltok også på det russiske stafettlaget som vant 4 x 2,5 km langrenn. Hun kom i tillegg på 2.-plass på 6 km og 10 km skiskyting, og hun kom på 3.-plass på 12 km langrenn. På 5 km langrenn kom hun på 5.-plass.

Eksterne lenker
---------------

* (en) Profil hos Sotsji 2014 Arkivert 16. mars 2014 hos Wayback Machine.
| Artikkelen inngår i serien om
**Aksjeanalyse** |
| --- |
|  |
| **Lønnsomhet** |
| Resultatmargin
Driftsmargin |
| **Avkastning** |
| Egenkapitalavkastning
Resultat per aksje (EPS) |
| **Verdisetting** |
| Price/Earnings (P/E)
Price/Sales (P/S) |

**P/E** er en forkortelse for **Price/Earnings**, og viser forholdet mellom en bedrifts markedsverdi/aksjekurs og årsresultat.

Det finnes to måter for å regne ut P/E:

* Dividere aksjekursen på årsresultat pr. aksje
* Dividere bedriftens markedsverdi på årsresultatet

{\displaystyle P/E={\frac {Aksjekurs}{Resultat\ pr.\ aksje}}={\frac {Markedsverdi}{{\dot {A}}rsresultat}}}

Anvendelse
----------

P/E anvendes for å beregne et selskaps markedsverdi i forhold til inntjening. Ut fra det kan man beregne om en aksje er dyr eller billig:[]

* **0-13** – Aksjen er underpriset, eller man antar nedgang i inntektene
* **14-20** – For de fleste bedrifter fornuftig prising
* **21-28** – Aksjen er overpriset, eller inntektene har vokst siden siste resultatpublisering
* **28+** – Aksjer med svært høy P/E har enten en svært lovende fremtid med sterk inntekstvekst, eller en boble har dratt prisen opp

Alene kan ikke P/E fortelle om antatt fremtidig vekst kan forsvare den høye verdien, eller om det er nedgang i inntektene som er grunnen til lav P/E. For å svare på det, må man også vurdere bedriftens regnskaper og ledelse i tillegg til P/E verdier i andre bedrifter (spesielt de i samme bransje) og over tid.

P/E kalles ofte *multippel*, fordi hvis man multipliserer P/E-en med resultat per aksje, ser man hva markedet er villig til å betale per tjente krone. Er P/E til en bedrift 10, er markedet villig til å betale 10 ganger resultatet pr aksje, som vil være aksjeprisen.

Eksempel
--------

### Kitron

Aksjekurs 31.12.2014: 1,70  
Antall aksjer 31.12.2014: 172 961 625  
Markedsverdi 31.12.2014: 294 034 762 kr.

**Resultat 2014**  
(NOK)| Salgsinntekter | 1 751 300 000 |
| Årsresultat | 24 289 000 |

Resultat pr. aksje: 0,14 kr

{\displaystyle P/E={\frac {1,70}{0,14}}={\frac {294\ 035}{24\ 289}}={\underline {\underline {12}}}}

Referanser
----------
**Ju** (kinesisk: 莒县; pinyin: *Jǔ Xiàn*) er et fylke i provinsen Shandong i Folkerepublikken Kina. Det er del av byprefekturet Rizhao.

Befolkningen var på 1 095 609 innbyggere i 1999.

Frem til 1913 het fylket **Juzhou**.

Oldtidsstat
-----------

Den lille oldtidsstaten Ju lå i fylkets område.

Kulturminner
------------

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

Samferdsel
----------

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Ju County – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**PA-7100** (kodenavn: PCX-T og «Thunderbird») er en tidligere 32-biter RISC mikroprosessor som ble utviklet av Hewlett-Packard (HP). Den ble lansert tidlig i 1992, og var en implementasjon av instruksjonssettet PA-RISC 1.1.

PA-7100 var den første PA-RISC mikroprosessor med en integrert flytetallsenhet. Den opererte i hastigheter fra 33 til 100 MHz, og konkurrerte primært med Alpha 21064 fra Digital Equipment Corporation (DEC) i arbeidsstasjoner og tjenere. Den ble brukt av HP i deres HP 9000 arbedsstasjoner og av Stratus Computer i deres Continuum tjenere.

Det var en videre utvikling av PA-7000 (PCX-S). PA-7100 bestod av 850 000 transistorer og målte 14.3 x 14.3 mm eller 204.49 mm². Den ble fabrikkert i en CMOS26B prosess, med 0.8 µm CMOS-transistorer. Den var pakket i et 504-pinners pin grid array av keramikk.

En forbedret utgave av PA-7100, **PA-7150**, ble introdusert i 1994. Den opererte i 125 MHz, og ble fabrikkert i den samme CMOS26B prosessen som PA-7100.
Begge mikroprosessorene ble produsert ved HP's fabrikker i Corvallis i delstaten Oregon og i Fort Collins i delstaten Colorado.

I Norge
-------

Universitetet i Tromsø benyttet tidligere HP- 720 arbeidsstasjoner med PA-RISC 7100 prosessor og 32 MB primærhukommelse. Hver arbeidsstasjon kjørte operativsystemet HP-UX 9.0.

Referanser
----------

1. ↑  DeTar, "HP spins PA-RISC architecture; part of five-year roadmap".
2. ↑  Nummer 3 1994 NORSK SAMARBEID INNEN GRAFISK DATABEHANDLING ISSN 0803-8317[*død lenke*]

Kilder
------

* PA-7100 PA-RISC Processor *OpenPA.net*
* Asprey, T. et al. (June 1993). "Performance features of the PA7100 microprocessor". *IEEE Micro*. pp. 22–35.
* Chan, Kenneth K. et al. (February 1996). "Design of the HP PA 7200 CPU". *Hewlett-Packard Journal*.
* DeLano, E. et al. (1992). "A high speed superscalar PA-RISC processor". *Proceedings of Compcon*. pp. 116–121.
* DeTar, Jim (20 December 1993). "HP spins PA-RISC architecture; part of five-year roadmap". *Electronic News*.
* Gwennap, Linley (7 March 1994). "PA-7200 Enables Inexpensive MP Systems". *Microprocessor Report*.
* Heikes, C. (1994). "A 4.5 mm2 multiplier array for a 200 MFLOP pipelined coprocessor". *ISSCC Digest of Technical Papers*. pp. 290–291.
* Yetter, J. et al. (1992). "A 100 MHz superscalar PA-RISC CPU/coprocessor chip". *1992 Symposium on VLSI Circuits*. pp. 12–13.
**Massimo Leardini** (født 1959 i Cattolica) er en italiensk fotograf.

Karriere
--------

Leardini kom til Norge på 80-tallet, og startet sin fotokarriere her. Leardini jobber primært med mote-, reklame- og kunstfotografi. Han har deltatt på flere utstillinger i inn- og utland, blant annet på Qvale Galleri i Oslo, og har gitt ut syv fotobøker: *Scandinavian*, *Catarsi*, *Neg.*, *Viktoria*, *I Live amomg the things*, *El Tango es Buenos Aires*, *Vol I*. Han har jobbet med kommersielle aktører som Røde Kors, Fretex, Coca-Cola, IKEA, SAS og Volvo, og portrettert blant andre Jean Paul Gaultier, Pelé, Jens Stoltenberg, Kåre Willoch, Maria Bonnevie, Viktoria Winge og Iselin Steiro. Leardini er representert av styling- og fotografbyåret Pudder Agency.

Referanser
----------

1. ↑   BIBSYS, NORAF-ID 1023851, besøkt 9. oktober 2017[Hentet fra Wikidata]
2. ↑
3. ↑
4. ↑  «Arkivert kopi». Arkivert fra originalen 22. desember 2015. Besøkt 20. desember 2015.
5. ↑

Eksterne lenker
---------------

* www.leardini.com
* www.qvalegalleri.no

  


|  |  |
| --- | --- |
| Oppslagsverk/autoritetsdata | Lokalhistoriewiki **·** BIBSYS **·** VIAF **·** GND
 |
Qin-riket ca. 210 f.Kr.
**Qin Er Shi Huangdi** (kinesisk: 秦二世皇帝, pinyin: *Qín Èr Shì Huángdì*; eller **Qín Èr Shì** (*annen keiser av Qin[-dynastiet]*, født 230 f.Kr. i Kina; død i oktober 207 f.Kr.; regjeringstid: 209 – 207 f. Kr.) var den annen keiser av Kina. Hans personlige navn var **Yíng Húhài** (嬴胡亥).

Liv og virke
------------

Han var sønn av Qin Shihuangdi, den første keiser av Qin-dynastiet, men han var ikke den egentlige kronprins. I 210 f.Kr. ledsaget han sin far på en reise øst i Kina, og under den døde brått keiseren. Etter råd fra overevnukken Zhao Gao og kansleren Li Si forfalsket han det dekret som faren hadde utferdiget – og som egentlig foreskrev at det var broren Fusu som skulle overta. Det forfalskede dekretet bestemte at Fusu skulle begå selvmord og at han selv skulle overta som keiser.

Under sin tid som keiser fikk han sluttført arbeidet med Qin Shi Huangdis mausoleum.

Som keiser maktet han ikke å stagge opprørerne som truet riket og dynastiet. Han var også så avhengig av overevnukken Zhao Gao at han raskt ble dennes marionett. I 207 f.Kr. stod dynastiet på sammenbruddets rand. Zhao Gao fryktet da at keiseren ville komme til å gi ham alene ansvaret for miséren. Derfor sammensverget Zhao Gao seg med andre for å tvinge keiseren til selvmord.

Etter at Er Shi hadde tatt sitt liv, gjorde Zhao Gao en sønn av Fusu, Ziying, til ny konge av Qing. Kort etter tok Ziying livet av overevnukken Zhao Gao, og overgav seg ett år etter til opprøreren Liu Bang.

Litteratur
----------

* *Kinas förste kejsare* **(svenska)**. Natur & Kultur. 2016. ISBN 9789127143029.
* *The first Emperor: China's terracotta army* **(engelska)**. British Museum Press. 2007. ISBN 0714124478.
* *China at War: An Encyclopedia* **(engelska)**. ABC-CLIO. 2012. ISBN 978-1598844153.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**João d'Espinha** eller **Gao Shensi** (født 22. desember 1722 i Vilar Torpim nær Lamego i Portugal, død 10. juli 1788 i Beijing i Kina) var en katolsk kinamisjonær tilhørende jesuittordenen.

Liv og virke
------------

Han ble medlem av jesuittordenen i 1739 og ble ti år etter sendt til Goa i India. I 1751 ble han forflyttet til Kina og ankom først Macao og så Beijing i august 1751. Der ble han etter hvert utnevnt til mandarin.[] Han var viseprovinsial for jesuittordenen i landet fra 1762 til 1765 og på nytt fra 1775. 

I 1770 ble pater d'Espinha visepresident for det keiserlige astronomiske byrå og dets president fra 1781.[] Han ble også utnevnt av biskopen av Macao til generalvikar i Beijing – mot Vatikanets vilje.

Han døde i Beijing og ble gravlagt på jesuittenes gravsted Zhalan i Beijing.

Se også
-------

* Liste over kinamisjonærer tilhørende jesuittordenen

Litteratur
----------

* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

Portal: Astronomi
*Se også: Skytingen i Nakhon Ratchasima 2020*
**Masseskytingen i Nongbua Lamphu** fant sted 6. oktober 2022 da en tidligere politimann skjøt og drepte minst 38 mennesker på en barnehage i Na Klang-distriktet i provinsen Nongbua Lamphu i Thailand. Gjerningsmannen tok livet av sin egen familie før han så drepte seg selv.

Gjerningsmannen tjenestegjorde tidligere i politiet, men ble oppsagt etter at han ble arrestert for å være i besittelse av et beslaglagt rusmiddel. Skytevåpenet som ble benyttet var en lovlig eid pistol. men ifølge Reuters ble det ble hovedsakelig benyttet kniv i angrepet.

Massakren på Thammasat-universitetet i 1976 skjedde på samme dato.

Reaksjoner
----------

UNICEF uttalte i en pressemelding at de var triste og sjokkerte over hendelsen, og fordømte alle former for vold mot barn. De ba også om at offentligheten og media unnlot å poste eller videresende videoer i forbindelse med hendelsen, da det kunne ha negativ virkning på barn, ofrenes familier og nærstående. Flere ledere verden over, blant dem Storbritannias statsminister Liz Truss og Australias statsminister Anthony Albanese brukte Twitter for å uttrykke sine kondolanser.

Referanser
----------

1. ↑  Siri Åbø Wiersen. «Oppjusterer dødstall i Thailand» **(norsk)**. Dagbladet. Arkivert fra originalen 6. oktober 2022. Besøkt 6. oktober 2022.
2. ↑  Henning Carr Ekroll (6. oktober 2022). «Masseskyting nord i Thailand». Aftenposten. Arkivert fra originalen 6. oktober 2022. Besøkt 6. oktober 2022.
3. ↑  Anne Tørmoen; Synne Eggum Myrvang (6. oktober 2022). «Minst 31 drept etter masseskyting i Thailand» **(norsk)**. VG. Arkivert fra originalen 6. oktober 2022. Besøkt 6. oktober 2022.
4. ↑  «At least 36 killed in a mass shooting at Nongbua Lamphu pre-school nursery» **(engelsk)**. Prachatai. 6. oktober 2022. Besøkt 6. oktober 2022.
5. ↑  «Gun used was legally-owned 9mm pistol» **(engelsk)**. BBC. 6. oktober 2022. Besøkt 6. oktober 2022.
6. ↑  «UNICEF is deeply saddened by tragic shooting at early childhood development centre in Thailand» (pressemelding) **(engelsk)**. UNICEF. 6. oktober 2022. Besøkt 6. oktober 2022.
7. ↑  «UNICEF condemns mass shooting in Thailand’s Nong Bua Lam Phu province» **(engelsk)**. Thai PBS World. 6. oktober 2022. Besøkt 6. oktober 2022.
Qijiang i Chongqing
**Qijiang** (kinesisk: 綦江县; pinyin:  *Qíjiāng Xiàn*) er et fylke i byprovinsen Chongqing i Folkerepublikken Kina.

I 1999 hadde fylket et folketall på 946 423 innbyggere.

Under den alvorlige tørkesommeren 2006 i det indre Kina ble det slått varmerekord den 15. august 2006 på værstasjonen i Qijiang: 44,5 grader celsius.

Administrative enheter
----------------------

Qijiang består av 19 bykommuner:

Gunan (古南镇), Sanjiang (三江镇), Shijiao (石角镇), Dongxi (东溪镇), Ganshui (赶水镇), Datong (打通镇), Shihao (石壕镇), Yongxin (永新镇), Sanjiao (三角镇), Longsheng (隆盛镇), Guofu (郭扶镇), Zhuantang (篆塘镇), Dingshan (丁山镇), Anwen (安稳镇), Fuhuan (扶欢镇), Yongcheng (永城镇), Xinsheng (新盛镇), Zhongfeng (中峰镇) og Hengshan (横山镇).

Samferdsel
----------

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Hjemmeside
Abscess
En **verkebyll** eller en **abscess** er en avgrenset oppsamling av puss. En verkebyll kan oppstå i alle kroppsdeler, og er forårsaket av en infeksjon.

Verkebyller oppstår når kroppsvev blir infisert og når kroppen ikke klarer å hindre infeksjonen i å spre seg. Hvite blodceller (leukocytter) kommer til og samler seg i det infiserte området. Da blir det laget puss, som er sammensatt av væske, døde og levende hvite blodceller, dødt vev og bakterier eller andre fremmedlegemer. Hud-abscesser er synlige, røde, hovne og smertefulle. Verkebyller i andre kroppsdeler er ikke like lette å oppdage, noe som kan føre til komplikasjoner.

En lege bør undersøke verkebyllen for å fastslå om det kommer av et fremmed objekt som har kommet inn i kroppen. I så fall kan det være nødvendig med et kirurgisk inngrep for å fjerne det fremmede objektet. Det kan også være nødvendig å tømme verkebyllen for puss ved å stikke hull på den. Pasienten får ofte antibiotika i tillegg, for å hindre videre bakteriespredning.

Se også
-------

* Kvise
* Pilonidalcyste
* Svulst

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Gilbertus Anglicus** («engelske Gilbert»), også kjent som Gilbert del Egle, var en engelsk lege. Nøyaktige biografiske data finnes ikke, men man antar at han ble født omkring 1180 og død antakelig 1250. Hans kjente verk *Compendium Medicinae* består av 5 bøker og kom ut ca. 1240, og var grunnlaget for John av Gaddesden sitt verk *Rosa Anglicana* etter datidens skikk med å gi de store medisinske verkene blomsternavn f.eks Bernhard of Gordon skrev ca. 1303 et av de mest kjente og brukte verkene i middelalderen kalt *Lillium medicinae*. 

Gilbertus Anglicus fikk sin første medisinske utdanning i England, og ved århundreskiftet til 1200-tallet dro han videre til kontinentet for å fullføre sine studier, og tilbrakte noe tid ved den berømte Salerno-skolen som ble opprettet i 794 i Sør-Italia, og var toneangivende i 500 år. Den ble nedlagt i 1811. Den var knyttet til benediktinerklosteret i Salerno. Mange arabiske leger og lærere seg var aktive ved skolen. Han fikk sannsynligvis undervising fra Roger av Parma, Ricardus Salernitanus, og kan ha studert sammen med Aegidius av Corbeil. Etter han kom tilbake til England tjente han sannsynligvis hos erkebiskop Hubert Walter, og etter hans død i 1205 reiste Gilbert tilbake til kontinentet hvor han sannsynligvis tilbrakte resten av livet sitt. 

*Compendium Medicinae* sine kanskje viktigste meritter er at det er det første medisinske verket av en engelskmann som er bevart til nå, og det er en relativt komplett samling av datidens medisinske viten og tro. Det var et vel respektert verk og kom en revidert utgave så sent som i 1608. Det er antakelig det første verket som beskriver sykdommene spedalskhet og kopper som smittsomme.

Eksterne lenker
---------------

* Biografi Gilbertus Anglicus

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** BNE
 |
Columbine og Harlekin. Tradisjonelle Comedia dell'arte-kostymer. Disse er fra Påfugleteatret i Tivoli, København  Foto: Malene Thyssen 
**Et kostyme** er et plagg, eller en drakt, som kan brukes for å fremstå som noen andre, ofte i skuespill, revyer, operaer eller annen underholdning. Et kostyme kan også brukes som pynt. Et kostyme kan brukes av én eller flere personer, dette kommer an på hva kostymet er beregnet til. Tidligere var kostymer mest i bruk i kostymeball, rollespill og cosplay, men nå er kostymer mer ofte vanlig som uniformer.

Noen land har nasjonaldrakter som et kjennetegn på deres kultur og land. Norge har bunad som sin nasjonaldrakt.

Et høytidskostyme er et kostyme som brukes til enkelte anledninger i året. Eksempler på disse høytidene kan være allehelgensaften eller julaften.

Kilder
------

* The History of Costume (engelsk)

Eksterne lenker
---------------

* Kostyme.net

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |
**Reidar «Kvammen» Kristiansen** (født 19. mars 1927 i Fredrikstad, død 11. februar 1999) var en norsk fotballspiller som spilte for klubbene Lisleby og Fredrikstad fra begynnelsen av 1950-tallet til begynnelsen av 1960-tallet. Kristiansen spilte også for Norges herrelandslag i fotball, hvor han fikk 15 kamper i perioden 1955 til 1959.

Kristiansen startet sin fotballkarriere med ungdomsfotball hos sin lokale klubb Fredrikstad på slutten av 1940-tallet. I 1950 meldte han overgang til Lisleby, hvor han var frem til 1954, da han dro tilbake til moderklubben. Hos Fredrikstad etablerte han seg på landslaget og var med på å vinne fire seriemesterskap og to NM-gull, samt tape tre seriefinaler og én NM-finale i perioden 1954 til 1961. Han var også klubbens kaptein og var fast straffeskytter for FFK.

Reidars sønn John Reidar Kristiansen spilte for øvrig 14 kamper for Fredrikstad i 1983-sesongen.

Internasjonalt
--------------

Kristiansen spilte sin første internasjonale kamp for Norge B i juni 1950. Han fikk totalt ti B-landskamper og scoret fire mål for Norge i perioden 1950 til 1959. Han fikk sin landslagsdebut for Norges herrelandslag i en vennskapskamp mot Ungarn (0–5) den 8. mai 1955. Han spilte to kvalifiseringskamper mot henholdsvis Bulgaria og Ungarn mot slutten av 1957, men klarte ikke å forhindre stortap i noen av kampene eller kvalifisering til VM i fotball 1958. Hans 15 og siste landskamp kom i en OL-kvalifiseringskamp mot Island den 7. juli 1959 (0–1).

Meritter
--------

Fredrikstad
* Seriemester i Hovedserien (4): 1953/1954, 1956/1957, 1959/1960, 1960/1961
* Norgesmester i fotball (2): 1957 og 1961

Referanser
----------

1. ↑  FFKsupporter.no – Spillerprofilen til Reidar Kristiansen (Publisert 4. mai 2009, besøkt 17. september 2012)

Eksterne lenker
---------------

* (en) Reidar Kristiansen – Transfermarkt Rediger på Wikidata

* (en) Reidar Kristiansen – WorldFootball.net Rediger på Wikidata

* (en) Reidar Kristiansen – EU-Football.info Rediger på Wikidata

* (no) Reidar Kristiansen – Norges Fotballforbund Rediger på Wikidata
* Worldfootball.net – Kristiansens spillerprofil
| Medaljeoversikt |
| --- |
| Konkurrerte for Norges flagg Norge |
| Strongman: |
| Norges sterkeste mann |
| Gull | 2004 Brekstad | Åpen |
| Bronse | 2006 Gol | Åpen |
| Bronse | 2005 Kristiansand | Åpen |
| Bronse | 2003 Tvedestrand | Åpen |

**Reidar Kvåle** (født 1972[] i Kristiansand, Vest-Agder) er en norsk tidligere strongman og kroppsbygger, som er mest kjent for i 2004 å ha vunnet strongmankonkurransen Norges sterkeste mann. I 2013 ble han norgesmester i kettlebell.

Da Kvåle var 14 år startet han med kampsport. Videre startet han med kroppsbygging som 18-åring, og debuterte under sørlandsmesterskapet i kroppsbygging i oktober 1995. Der vant han gullmedalje i klasse +90 kg. I 1996 deltok han i både sørlands- og norgesmesterskapet i samme klasse, før han la kroppsbyggingen på hylla. I 2002 startet han med strongman, og i allerede debutstevnet Boston Showdown dette året kom han på andreplass. I sin neste konkurranse, som var Norges sterkeste mann 2003, kom han på tredjeplass. Året etter sto han øverst på pallen, som norges sterkeste mann. Han fikk videre med seg to nye tredjeplasser i 2005 og 2006, før han la opp som strongmanutøver i 2007. I 2010 startet han med kettlebell, som han i 2013 ble norgesmester i.

Resultater og meritter i strongman
----------------------------------

### Norges sterkeste mann

| År | Sted | Klasse | Plassering | Film |
| --- | --- | --- | --- | --- |
| 2006 | Flagget til Norge Gol, Buskerud | Åpen | 3.-plass |  |
| 2005 | Flagget til Norge Kristiansand, Vest-Agder | Åpen | 3.-plass |  |
| 2004 | Flagget til Norge Brekstad, Sør-Trøndelag | Åpen | 1.-plass |  |
| 2003 | Flagget til Norge Tvedestrand, Aust-Agder | Åpen | 3.-plass |  |

### Nordens sterkeste mann

| År | Sted | Klasse | Plassering | Film |
| --- | --- | --- | --- | --- |
| 2005 | Flagget til Norge Kristiansand, Norge | Åpen | 7.-plass |  |

Referanser
----------

1. ↑
2. ↑
3. ↑
4. ↑
**Reidar Moursund** (født 18. august 1958) er en norsk musiker og låtskriver fra Herøy i Nordland. Hovedinstrumentet hans er gitar (både elektrisk og akustisk), men han spiller også bass og keyboards.

Moursund debuterte på plate i 1978 med en instrumentalversjon av sangen *Over the Rainbow*, og albumdebuten kom i 1986 med *På bølgelengde*. I 1998 ga han ut albumet *Vaart daglige brød*, med sanger fra kirkespillet av samme navn om Sandsundvær-ulykken i Herøy i januar 1901. Tekstene til kirkespillet var laget av Ståle Botn og musikken av Reidar Moursund. Kirkespillet ble framført i Herøy kirke i 1997, 2001 og 2010, samt under Festspillene i Nord-Norge i 2001. 

Reidar Moursund ga i 2000 ut dokumentarheftet *Sandsundvær-ulykken - 22. januar 1901*. Moursund har i mange år vært guide på turer til Sandsundvær og fortalt om ulykken.

*Livslenka* var et bestillingsverk til Herøy kommunes 150-årsjubileum i 2012. Musikkspillet, med tekster av Helge Stangnes og musikk av Reidar Moursund, ble satt opp i Herøy kirke under Herøydagan sommeren 2012, og albumet med opptak fra forestillingene ble utgitt i desember samme år. En av sangene i *Livslenka* er *Brudemarsj fra Herøy.*

Julespillet *Nissetusseland* hadde premiere 1. desember 2017 i Herøy. Manus og sangtekster er skrevet av forfatter Ove Røsbak, mens musikken er komponert av Reidar Moursund og ble gitt ut samme år. Aktørene i julespillet var elever fra kulturskolen, i tillegg til to voksne. *Nissetusseland* har også blitt spilt andre steder i landet.

Av yrke er Reidar Moursund lærer. Han har tidligere vært rektor ved Seløy skole, og har fra 2009 vært rektor for kulturskolen i Herøy.

Diskografi
----------

* *På bølgelengde* (1986)
* *Gifts of Time* (1990)
* *Vaart daglige brød* (1998)
* *Wherever I go* (2007)
* *Herøysangen* (2012) (samlealbum)
* *Livslenka* (2012)
* *To gamle bøddiser møtes igjen (sanger av Holger Moursund)* (2015)
* *Nordlyset* (2015)
* *Ettertanke* (2016)
* *Nissetusseland (2017) (julespillet)*
* *Herøymarsjen* (2018)

Eksterne lenker
---------------

* Offisielt nettsted Rediger på Wikidata
* Spelhandboka: Herøy (besøkt 19. juli 2013)
* «*Livslenka* er i salg fra i dag», *Herøyfjerdingen* 3. desember 2012
* «Rigger til med ny rektor», *Helgeland Arbeiderblad* 11. juni 2009

|  |  |
| --- | --- |
| Oppslagsverk/autoritetsdata | BIBSYS **·** VIAF **·** Discogs
 |
**Jan Henry Thoresen** (født 30. september 1944 i Larvik) er en norsk vokalist, musiker (fløyte, klarinett og saksofon), tekstforfatter, radioprogramleder og komponist.

Thoresen har sin utdannelse fra Musikkonservatoriet i Oslo og fra universitetet i Oslo. Han var musikklærer i ungdomsskolen til 1972, da han ble heltidsmusiker og medlem av Kjell Karlsens orkester. I 1973 hadde han stor suksess med «Sett en blomst i karmen», en norsk versjon av «Tie a Yellow Ribbon Round the Ole Oak Tree». Hans versjon av «Håvard Hedde» var også populær.

J.H. Thoresen har også vært ansatt som musiker ved Oslo Nye Teater, hvor han blant annet skrev musikk til *Kjøpmannen i Venedig* av Shakespeare, og eventyrstykket *Grimsborken* for Det nye teaters dukketeater.

Thoresen har blant annet gitt norsk språkdrakt til «We'll Meet Again» («Vi ses igjen»).

Han har vært programleder for en rekke musikkprogrammer på NRK radio (blant annet «Countryloftet» og «Den vil jeg høre igjen») og er også dirigent for Sporveismusikken i Oslo.

Diskografi
----------

* *En blomst i karmen* (Polydor 2382 040, 1973)
* *Skillingsviser* (med Astrid Olsen, CBS 80873, 1975)
* *Veidemann* (CBS 81244, 1976)

Kilder
------

* Thoresen, Jan – Ballade.no

|  |  |
| --- | --- |
| Oppslagsverk/autoritetsdata | VIAF
 |
**Dante Rossi** (født 28. august 1936 i Bologna, død 15. mars 2013) var en italiensk vannpolospiller som deltok i de olympiske leker 1960 i Roma og 1964 i Tokyo.

Rossi ble olympisk mester i vannpolo under Sommer-OL 1960 i Roma. Han var målvakt på det italienske laget som vant vannpoloturneringen foran Sovjetunionen og Ungarn. Italias resultat i finalerunden, som besto av fire lag, de beseiret Sovjetunionen med 2-0 og Jugoslavia med 2-1 og de spilte uavgjort 3-3 mot Ungarn. Rossi spilte fem kamper i OL-turneringen som målvakt.

Fire år senere, under Sommer-OL 1964 i Tokyo, da Italia ble nummer fire i turneringen i vannpolo, spilte Rossi seks kamper som målvakt.

OL-medaljer
-----------

* 1960 Italias flagg Roma - Gull **Gull** i vannpolo, Italias flagg Italia

Eksterne lenker
---------------

* (en) Dante Rossi – Olympics.com Rediger på Wikidata

* (en) Dante Rossi – Olympic.org Rediger på Wikidata

* (en) Dante Rossi – Olympedia Rediger på Wikidata

* (en) Dante Rossi – Sports-Reference (OL-resultater – arkivert) Rediger på Wikidata

* (it) Dante Rossi – Italias olympiske komité Rediger på Wikidata

* (en) Dante Rossi – FINA Rediger på Wikidata
**Dante Quinterno** (født 26. oktober 1909 i Buenos Aires, død 14. mai 2003 i Buenos Aires) var en argentinsk tegneserietegner, kjent som skaperen av indianeren *Patoruzú* fra tegneserien med samme navn som ble utgitt i Argentina fra 1931 til 1977 og i USA fra 1941 til 1948. Han giftet seg med Rosa Schiaffino i 1938, og sammen fikk de to sønner og en datter. 

Dante Quinterno var sønn av Martín Quinterno og Laura Raffo, og farfaren hans kom opprinnelig fra Piamonte, men emigrerte til Argentina for å bli bonde og senere en fruktselger.

Quinterno begynte å sende tegningene sine til flere aviser i Buenos Aires i 1924, og i 1925 fikk han utgitt *Panitruco*, sin første tegneserie, i *El Suplemento*. Senere skrev han *Andanzas y desventuras de Manolo Quaranta* (1926); *Don Fermín* (som senere fikk navnet *Don Fierro*, 1926), og *Un porteño optimista* (som skiftet navn til *Las aventuras de Don Gil Contento*, 1927) for ulike aviser. I den siste serien introduserte han en ny figur kalt *Curugua-Curuguagüigua* i 1928, som senere fikk navnet *Patoruzú*. Sammen med Patoruzú ble andre støttefigurer født, som for eksempel *Isidoro Cañones* og den unge Patoruzú (*Patoruzito*), begge ble senere hovedpersoner i egne tegneserier. Etter 1936 ble Patoruzú utgitt i en egen publikasjon, som ble solgt i 300,000 eksemplarer da den var på høydepunktet. Samme år grunnla han Dante Quinterno Publishing (*Editorial Dante Quinterno*), og flere andre tegneserietidsskrift fulgte: *Patoruzito* (1945) i samarbeid med Eduardo Ferro, José Luis Salinas og Alberto Breccia, *Andanzas de Patoruzú* (1956), *Correrías de Patoruzito* (1958) og *Locuras de Isidoro* (1968).

I 1933 reiste Quinterno til USA og arbeidet der en periode for Walt Disney.

Quinterno bega seg også inn i animasjonens verden, og 20. november 1942 ble for første gang *Upa en apuros* vist på Ambassador-kinoen i Buenos Aires. Dette var en 15 minutter lang tegnefilm.

I 1950-årene beveget han seg fra tegneserieverdenen over til en karriere som forretningsmann. I Nederland er han blant kjennere av Marten Toonders arbeider kjent som den som inspirerte ham til å bli tegneserieskaper.

Referanser
----------

1. ↑   Artists of the World Online, AKL Online kunstner-ID 00724596[Hentet fra Wikidata]
2. 1 2   Lambiek Comiclopedia, Lambiek Comiclopedia artist ID q/quinterno\_dante, besøkt 9. oktober 2017[Hentet fra Wikidata]
3. 1 2   Find a Grave, Find a Grave 7442466, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6738xsj, besøkt 9. oktober 2017[Hentet fra Wikidata]
5. ↑   Freebase-data fra Google[Hentet fra Wikidata]
6. ↑  Lambiek.net tegneseriehistorikk

Eksterne lenker
---------------

* (en) Dante Quinterno på Internet Movie Database Rediger på Wikidata
* (es) Dante Quinterno, på Patoruzu-Web

  

Portal: Tegneserier

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |
**Spessart** er en rekke åser nordvest i Bayern og sør i Hessen i Tyskland. Elven Main tar en lang sving rundt Spessart og renner langs tre av sidene på fjellområdet. To store byer ligger ved foten av Spessart, Aschaffenburg og Würzburg.

Selv om Spessart er omtrent sirkelformet strekker hovedryggen seg fra sørvest til nordøst. Den fortsetter som Odenwald i sørvest og som Rhön i nordøst. 

Den høyeste toppen er Geiersberg (586 m). Fjellenes hovedmasse består av trias-sandstein. Bare i de nordlige deler opptrer eldre bergarter, og det brytes jernmalm og basalt. Spessart er bevokst med tette skoger, med især eik og bøk. Den er gjennomskåret av dype daler, mest bratte i den østlige del, mot vest et mer sammenhengende høyland med avrundede topper.

Bortsett fra ved foten av fjellkjeden er området tynt befolket. To naturparker kalt *Bayerische Spessart* og *Hessische Spessart* utgjør store deler av åsene.

Eksterne lenker
---------------

* (en) Spessart – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames
 |
**Huan Tan** (kinesisk: 桓譚, født 43 f.Kr. død 28 e.Kr. i Kina) var en kinesisk filosof. Han er forfatteren av *Xinlun* 新論, «Nye diskusjoner». Dessuten skrev han rapsodier, essays og memorialer. 

Huan var en nær medarbeider av hoffastronomen og matematikeren Liu Xin (død 23 e.Kr.) og forfatteren og dikteren Yang Xiong (53 f.Kr.–18 e.Kr.), og arbeidet som embedsmann under keiser Ai av Han (regj. 27–1 f.Kr.), Wang Mang (regj. 9–23 e.Kr.), keiser Gengshi av Han (regj. 23–25 e.Kr.) og keiser Guangwu av Han (regj. 25–57 e.Kr.).

Litteratur
----------

* Rafe de Crespigny: *A Biographical Dictionary of Later Han to the Three Kingdoms (23-220 AD)*. Leiden: Koninklijke Brill, 2007. ISBN 9004156054.
* Joseph Needham: *Science and Civilization in China: Volume 4, Physics and Physical Technology, Part 2, Mechanical Engineering*. Taipei: Caves Books Ltd. 1986


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NLA **·** CiNii
 |
Artikkelen omhandler både distriktet og byen Nabawan

Politiets hovedkontor. I forgrunnen et monument.  Foto: Uwe Aranas (2013) 
**Nabawan**, tidligere **Pensiangan**, er et distrikt i Pedalman-divisjonen i den malaysiske staten Sabah. Distriktet ligger i det sørlige innlandet av Sabah, mot grensen til Kalimantan Timur i Indonesia. Det er det største distriktet i divisjonen, og har et areal på 6 089 kvadratkilometer og et folketall på 31 807 (2010), hvorav 78 prosent er tilhørende murut-folket. Administrasjonssenteret er byen Nabawan.

Distriktet ligger mellom de to fjellkjedene Crocker i vest og Brassey i øst. Det høyeste fjellet i området er det 1 713 meter høye Antulai.

Historie
--------

I 1957 ble det opprettet administrasjonskontor i landsbyen Pensiangan, underlagt Interior Residency Administration i Keningau i Britisk Nord-Borneo. Den 1. januar 1964 ble Pensiangan opprettet som et malaysisk distrikt, og i 1974 ble administrasjonen flyttet til Nabawan. I desember 2004 endret distriktet navn fra Pensiangan til Nabawan.

Byen
----

Byen Nabawan ligger helt nord i distriktet, 110 kilometer øst for Kota Kinabalu, og har 576 innbyggere, hvorav 76 prosent er tilhørende murut-folket.

Referanser
----------

1. 1 2  Folketellingen for Sabah (2010) Arkivert 14. november 2013 hos Wayback Machine..
2. 1 2  Nettstedet til Sabahs regjering: Brief historiy of Nabawan District Office Arkivert 14. oktober 2013 hos Wayback Machine.. Besøkt 9. oktober 2013. (en)
3. 1 2  Sabah LawNet: Nabawan District Council Instrument 1964 Arkivert 5. november 2017 hos Wayback Machine.. Besøkt 9. oktober 2013. (en)

|  |  |
| --- | --- |
| Oppslagsverk/autoritetsdata | GeoNames
 |
**Newcastle Jets Football Club** er en australsk fotballklubb basert i byen Newcastle i delstaten New South Wales. Klubben ble grunnlagt i 2000, og lagets draktfarger er en kombinasjon av gull og marineblå, hvor skjorta er gullfarget og resten er marineblått, mens bortedraktene er marineblå skjorter med hvite underdeler. Newcastle United Jets spiller for øyeblikket i landets høyeste avdeling A-League, og spiller sine hjemmekamper på Ausgrid Stadium, et stadion som blir delt med rugbyklubben Newcastle Knights. Nåværende trener er Branko Čulina.

Klubben ble grunnlagt som **Newcastle United** i 2000, og hadde fargene blått og rødt i likhet med Newcastle Knights, men den byttet navn i 2005/06-sesongen da den ble med i A-League for å unngå forvirring med den engelske klubben Newcastle United FC. «Jets» ble lagt til i navnet som en referanse til flybasen RAAF Base Williamtown under Royal Australian Air Force, som ligger i underkant av 20 kilometer nord for byen. Klubbens logo avspeiler dette med illustrasjoner av tre stk jagerfly av typen F/A-18 Hornet.

Meritter
--------

* **A-League Championship (1):** 2007-08

Kjente spillere med tilknytning til klubben
-------------------------------------------

* Englands flagg Emile Heskey (2012-14)
* Englands flagg Michael Bridges (2009–dd)
* New Zealands flagg Tim Brown (2006–2007)
* Australias flagg Jason Čulina (2011)
* Australias flagg James Holland (2007–2009)
* Brasils flagg Mário Jardel (2007–2008)
* Englands flagg Francis Jeffers (2010–2011)
* Australias flagg Mark Milligan (2008–2009)
* Australias flagg Kasey Wehrman (2010–12)
* Australias flagg Ned Zelić (2005–2006)

Referanser
----------

Eksterne lenker
---------------

* Klubbens offisielle nettsider

| * v
* d
* r
A-League 2023–24 |
| --- |
|  | Adelaide United **·** Brisbane Roar **·** Central Coast Mariners **·** Macarthur **·** Melbourne City **·** Melbourne Victory **·** Newcastle Jets **·** Perth Glory **·** Sydney FC **·** Wellington Phoenix **·** Western Sydney Wanderers **·** Western United | Australias flagg |
**Rasmus Stauri** (født 3. mars 1867, død 22. juni 1932) var folkehøgskolebestyrer på Kvam og Hundorp fra 1902 til 1932.

Han var født i Stryn av bondefolk, og viste tidlig gode evner. Derfor ble han seminarist fra Stord seminar i 1888 og tok fatt på et liv i opplysningsarbeid i tillegg til lærergjerning i flere skoleslag. Han arbeidde også på folkehøgskolen til Viggo Ullmann i Seljord før han grunnla sin egen skole i Kvam i Gudbrandsdalen i 1902. Skolen ble drevet i Kvam til 1915, da Stauri kjøpte deler av den historiske gården Hundorp i Sør-Fron. Han hadde allerede i 1907 engasjert seg i å bygge opp synlige minnesmerker på Hundorp, da han var formann i komitéen som reiste en bauta over Hellig Olav på den gravhaugen som fikk navnet Olavshaugen. Skolen ble drevet i Nikolai Frederik Severin Grundtvigs ånd og hadde elever fra store deler av landet. Om sommeren arrangerte Rasmus og kona Lise, født Høie (1882–1949), nordiske sommerkurs. Det første sommerkurset for nordiske pedagoger ble arrangert i 1908. Profilen på Gudbrandsdalens folkehøyskole var både lokal, regional, nasjonal og skandinavisk. Mang en kjent forfatter og kulturpersonlighet besøkte folkehøyskolen, blant annet Sigrid Undset, Tore Ørjasæter, Fredrik Paasche, Francis Bull, Gunnar Knudsen og mange andre.

Etter Stauris død overtok Lise Stauri styringen av skolen. Hun ble Nordens første kvinnelige folkehøyskolestyrer og fikk i 1947 Kongens fortjenstmedalje for skolearbeidet sitt. I 1948 overtok sønnen Are (1912–72) skoledriften sammen med sin kone Dagny f. Wedum (1922–1994). I 1987 brant skolen og det ble da slutt på driften.

Sammen med Mads Berg gav han ut «Sangbok for norsk ungdom», første utgave 1923. Boka var beregnet på folkehøgskolen og videregående skole.

Bibliografi
-----------

* *Norsk grammatikk for folkeskulen* 1946 (flere opplag)
* *Fire folkelærarar* 1930
* *Norsk grammatikk for folkeskulen* 1927
* *Gudbrandsdalens folkehøgskule i 25 år* 1927
* *Anders Sandvig og Maihaugen* (Sandvigske samlinger) 1926
* *Grundtvig* 1925
* Sammen med Jakob Haraldseid, *Skriftleg upplæring i morsmålet* 1924 (fleire opplag)
* *Norsk grammatikk for folkeskulen* 1922
* Sammen med Haakon Aasvejen, *Ungdomsskulen i Norge i 50 aar 1864–1914* 1914
* *Nyaarshelg* 1914
* *Fraa sjælelivet* 1911
* *Folkehøgskulen i Danmark, Norge, Sverige og Finland* 1910

Referanser
----------

1. 1 2   Det tyske nasjonalbibliotekets katalog, GND-ID 1013342143, besøkt 31. mai 2020[Hentet fra Wikidata]
2. ↑

  


|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Folkeforbundet **·** Deutsche Biographie **·** Historisk befolkningsregister **·** Geni **·** VIAF **·** GND
 |
**Thomas Henry Bradshaw** (født 24. august 1873 i Merseyside i Liverpool, død 25. desember 1899) er en tidligere engelsk fotballspiller. Mest kjent er han fra sin tid i Liverpool FC.

Bradshaw startet sin karriere i *Northwich Victoria* i 1891. I oktober 1893 ble han hentet til Liverpool av managerne John McKenna og W. E. Barclay. Han fikk sin debut 28. oktober i bortekampen i 2. divisjon mot Woolwich Arsenal. Han scoret det siste målet i kampen som Liverpool vant hele 5-0. Han scoret 7 mål på de resterende 14 kampene, og var med på hjelpe Liverpool til seieren i ligaen denne sesongen. Seieren betydde ikke på denne tiden automatisk opprykk, da laget måtte spille kvalifiseringskamp mot *Newton Heath*, (skiftet navn til Manchester United i 1902). Liverpool vant imidlertid kampen, og dermed var opprykket sikret.

I sesongen 1894/1895 var Bradshaw den eneste Liverpool-spilleren som spilte samtlige kamper. Han scoret i tillegg 17 mål, som sørget for at han også ble lagets topscorer. Dette var imidlertid ikke nok siden Anfield-klubben endte sist i 1. divisjon, og dermed var nedrykket et faktum.

Sesongen etter skiftet han posisjon til venstreving, men han scoret likevel 12 mål for Liverpool, som nok en gang vant 2. divisjon. Denne gang slapp laget kvalifisering for opprykket til 1. divisjon.

Bradshaw spilte 1 kamp for England da de møtte Irland 20. februar 1897. Han har æren over å være den første Liverpool-spilleren som fikk en landskamp for landet sitt.

I mai 1898 ble han solgt tilbake til Northwich Victoria. Her ble han kun en kort periode siden han senere på året skiftet klubb til Tottenham. Han ble heller ikke lenge i denne klubben. Allerede i 1899 skiftet Bradshaw klubb til *Thames Ironworks.* (Skitet navn til West Ham i 1900).

Under en kamp i *Southern League* 7. oktober 1899 fikk han en skade som skulle gjøre at hans helsetilstand stadig skulle forverre seg. Han klarte imidlertid å stadig gjøre seg bemerket i det han scoret et mål i 7-0 seieren mot *Dartford.* Bradshaw spilte sin siste kamp noensinne 9. desember i kampen mot Millwall. Han scoret lagets mål i 2-1 tapet.

Helsetilstanden ble stadig verre, og 25. desember 1899 døde han.

Statistikk
----------

### Kamper

* **1893-1898:** Liverpool: Ligakamper – mål: 118 kamper – 45 mål.
* **1893-1898:** Liverpool: Totalt kamper – mål: 138 kamper – 53 mål.
* **1899:** Thames Ironworks: Totalt kamper – mål:12 kamper – 2 mål.
* **1897:** Englands flagg England: Landskamper - mål: 1 kamp - 0 mål.

### Medaljer

* **1893/1894:** 2. Divisjon – Vinner.
* **1895/1896:** 2. Divisjon – Vinner.

Referanser
----------

Eksterne lenker
---------------

* Profil på LFChistory.net
* Profil på Liverpools offisielle hjemmeside

| * v
* d
* r
Liverpool FCs – Hall of Fame medlemmer |
| --- |
| 
* A'Court
* Balmer
* Barnes
* Bradshaw
* Callaghan
* Clemence
* Cox
* Dalglish
* Goddard
* Hansen
* Hodgson
* Hunt
* Liddell
* Longworth
* McDougall
* McKinlay
* McQueen
* Raisbeck
* Rush
* Scott
* Stubbins
* Yeats

 |
En flaske Newcastle Brown Ale.
**Newcastle Brown Ale** er et mørkebrunt øl. Ølsorten har blitt brygget i Newcastle upon Tyne nord i England siden 1927. Bryggeriet har vært Newcastle Breweries, som nå er en del av bryggerikonsernet Scottish and Newcastle. Ølmerket er gitt Protected Geographical Indication (PGI) av Den europeiske union (EU). PGI vil blant annet si at et produkt bare kan produseres innenfor et visst område. I april 2004 ble det meldt at bryggeriet ved Tyne skulle flyttes til Dunston Federation Brewery i Gateshead. Hvis ikke PGI-statusen blir opphevet, må bryggeriet enten bli værende i Newcastle, eller så må navnet endres. 

I motsetning til mange britiske øltyper blir Newcastle Brown Ale alltid servert kaldt. Ideelt skal skjenkingen skje fra flaske, og skal drikkes fra en half-pint eller Wellington-glass for å redusere oppvarmingen. 

Det var stort sett umulig å få tak i ølet i sør- og midt-England frem til en vellykket kampanje på slutten av 1980-årene. Etter hvert har det blitt et av de ledende ølmerkene på flaske.

På samme måte som det mer kjente Guinness-merket har Newcastle Brown Ale blitt markedsført med suksess i USA. Ølmerket er relativt godt tilgjengelig der, både på flaske og fat.

Eksterne lenker
---------------

* Offisielt nettsted Rediger på Wikidata

* (en) Newcastle Brown Ale – kategori av bilder, video eller lyd på Commons Rediger på Wikidata

| * v
* d
* r
Øltyper |
| --- |
| 
* Ale
* Lager
* Lambic

 |
| **Engelsk øl** | 
* Mild
* Bitter
* Brown ale
* Porter
* Stout
* India pale ale
* Old ale
* Barleywine
* Imperial stout

 |
| **Belgisk øl** | 
* Witbier
* Saison
* Flamsk rødt øl
* Oud bruin
* Lambic
* Dubbel
* Tripel
* Quadrupel

 |
| **Tysk øl** | 
* Hveteøl
* Kölsch
* Altbier
* Dortmunder
* Münchener
* Helles
* Dunkel
* Wienerøl
* Märzen
* Bokkøl
* Rauchbier
* Kellerbier
* Roggenbier
* Gose

 |
| **Amerikansk øl** | 
* American pale ale
* Cream ale
* Steam beer
* Amber ale
* American-style lager
* Quadrupel
* Black IPA

 |
| **Annet** | 
* Bayerøl
* Pale ale
* Irish red ale
* Juleøl
* Scotch ale
* Baltic porter
* Bière de Garde
* Pilsner
* Maltøl

 |
| Se også: Ølets historie |